Гадаргын усны нөөцөд учирсан хохирлыг тооцох арга зүй

Дэлхийн уур амьсгалын өөрчлөлт, хүний хүчин зүйлийн нөлөөнд хамгийн ихээр өртөж, тоо болон чанарын хувьд өөрчлөлтөд орж буй байгалийн нөөц бол усны нөөц юм. Монгол орны нутаг дэвсгэрийг услагаар нь үндсэн гурван хэсэгт хувааж болно. Үүнд:

• Гадаргын ус элбэгтэй (P<33%) буюу олон жилийн дундаж урсацын модуль 2-16 л/(л*км2) ба түүнээс их услаг бүхий манай орны уулархаг нутаг;

• Хэвийн услагтай (33%<P<66%) буюу 0.5-2 л/(л*км2) урсацтай уулс хоорондын хөндий, томоохон голуудын эхэн ба дунд хэсэг орчмын нутаг;

• Ус багатай (Р>66%) буюу 0.02-0.5 л/(л*км2) услаг бүхий тал хээр, 0.01 л/(л*км2) ба түүнээс бага услагтай говийн бүс бүхэлдээ хамрагдана.

Усны нөөцийн үнэ цэнийг тодорхойлох, үнэлэхэд усны сав газрын урсац бүрэлдэх хил хязгаарын хүрээнд авч үзэх бөгөөд аргачлалд байгалийн хил хязгаар, байршил тогтоох, услагийн хэсэглэлд хамруулах, итгэлцүүр сонгох зэрэг ажилбарт гол, мөрний нийлбэр урсацыг Монгол орны усны сав газрын зурагтай давхцуулсан зургийг ашиглана.